Georges Bonnet
Store norske leksikon,Historie,Verdens historie og samtidshistorie,Europa,Frankrikes historie
Georges Bonnet var en fransk politiker. Bonnet var utdannet jurist ved Sorbonne. I 1924 ble han deputert medlem av det sosial-radikale parti. Han var medlem av en rekke regjeringer, og var finansminister i 1933–1934. Han var ambassadør i Washington i 1936–1938.
Bonnet hadde som utenriksminister fra april 1938–september 1939 en stor del av ansvaret for forliket i München i september 1938. Han var motstander av krigserklæringen og trådte tilbake som utenriksminister ved utbruddet av andre verdenskrig. I 1939–1940 var han justisminister. Bonnet støttet Vichy-regjeringen fra 1941. I 1943 flyktet han til Sveits.I 1949 ble han satt under tiltale for sin medvirkning til Münchenforliket, men ble frikjent. I årene 1956–1968 var han medlem av nasjonalforsamlingen. Les mer i Store norske leksikon Frankrike under andre verdenskrig Vichy-regjeringen Münchenavtalen